paragraph_text: Diopsid je mineral iz grupe monoklinskih piroksena, s kemijskom formulom <tt>MgCa[Si<sub>2</sub>O<sub>6</sub>]</tt>. Zajedno s augitom i hedenbergitom (<tt>FeCa[Si<sub>2</sub>O<sub>6</sub>]</tt>) tvori kompletnu seriju čvrstih otopina, a djelomičnu seriju tvori s ortopiroksenom i pigeonitom. Tvori tipične sivozelene prizmatične kristale u monoklinskom sustavu. Ima dva sustava kalavosti pod kutovima od 87°i 93°, tipične za piroksensku seriju. Tvrdoća mu iznosi 5-6, a gustoća 3.3 - 3.5. Transparentan je ili polutransparentan s indeksom loma nα=1.663 - 1.699, nβ=1.671 - 1.705 i nγ=1.693 - 1.728. Optički kut je 58° do 63°.